text: ສ້າງຂື້ນເມື່ອ ວັນຈັນ, 16 ກັນຍາ 2019 07:59
  ລະຫວ່າງວັນທີ: 08-11 ຜ່ານມານີ້ ທ່ານ​ ຄຳຫຼ້າ ລຽນ​ປະ​ດິດ ​ກຳ​ມະ​ການ​ປະ​ຈຳ​ພັກ​ແຂວງ, ສະ​ມາ​ຊິກ​ສະ​ພາ​ແຫ່ງ​ຊາດ​ປະ​ຈຳ​ເຂດ​ເລືອກ​ຕັ້ງ​ທີ 6 ແຂວງຫຼວງ​ພະ​ບາງ ໄດ້​ລົງ​ໂຄ​ສະ​ນາ​ເຜີຍ​ແຜ່​ຜົນ​ສຳ​ເລັດ​ກອງ​ປະ​ຊຸມ ສະ​ໄໝ​ສາ​ມັນ​ເທື່ອ​ທີ 7 ຂອງ​ສະ​ພາ​ແຫ່ງ​ຊາດ​ຊຸດ​ທີ່ 8 ແລະ ສະ​ພາ​ປະ​ຊາ​ຊົນ ແຂວງຫຼວງ​ພະ​ບາງ ຊຸດ​ທີ່ 1 ຢູ່​ເມືອງ​ນ້ຳ​ບາກ.
  ການ​ລົງ​ເຜີຍ​ແຜ່​ໃນ​ຄັ້ງ​ນີ້​ແມ່ນ​ມີ 5 ຈຸດ​ຄື: 1). ຈຸດ​ທີ 1 ບ້ານ​ນາ​ຍາງ​ເໜືອ ມີ​ຜູ້​ເຂົ້າ​ຮ່ວມ​ຮັບ​ຟັງ: 235 ຄົນ, ຍິງ 109 ຄົນ, ສະ​ມາ​ຊິກ​ພັກ 16 ສະ​ຫາຍ; ຍິງ 0 ສະ​ຫາຍ. ຈຸດ​ທີ 2 ບ້ານດອນ​ຄຳ ມີ​ຜູ້​ເຂົ້າ​ຮ່ວມ​ຮັບ​ຟັງ: 118 ຄົນ, ຍິງ 64 ຄົນ, ສະ​ມາ​ຊິກ​ພັກ 1 ສະ​ຫາຍ; ຈຸດ​ທີ 3 ບ້ານ​ນ້ຳ​ລາ ມີ​ຜູ້​ເຂົ້າ​ຮ່ວມ​ຮັບ​ຟັງ: 132 ຄົນ, ຍິງ 64 ຄົນ, ສະ​ມາ​ຊິກ​ພັກ 18 ສະ​ຫາຍ, ຍິງ 4 ສະ​ຫາຍ. ຈຸດ​ທີ 4 ບ້ານ​ນ້ຳ​ຖ້ວມ​ເໜືອ ມີ​ຜູ້​ເຂົ້າ​ຮ່ວມ​ຮັບ​ຟັງ: 238 ຄົນ, ຍິງ 114 ຄົນ, ສະ​ມາ​ຊິ​ກ​ພັກ 49 ສະ​ຫາຍ, ຍິງ 14 ສະ​ຫາຍ. ຈຸດ​ທີ 5 ບ້ານ​ນາ​ຮຳ ມີ​ຜູ້​ເຂົ້າ​ຮ່ວມ​ຮັບ​ຟັງ: 104 ຄົນ, ຍິງ 48 ຄົນ, ສະ​ມາ​ຊິກ​ພັກ 4 ສະ​ຫາຍ, ຍິງ 0 ສະ​ຫາຍ. ການ​ລົງ​ເຜີຍ​ແຜ່​ຢູ່ 5 ຈຸດ​ໃນ​ຄັ້ງ​ນີ້​ແມ່ນ​ມີຈຳ​ນວນ​ພົນ​ເຂົ້າ​ຮັບ​ຟັງ​ທັງ​ໝົດ 827 ຄົນ, ຍິງ 297 ຄົນ, ສະ​ມາ​ຊິກ​ພັກ 88 ສ​ຫາຍ. ຍິງ 19 ສະ​ຫາຍ. ໃນ​ນີ້ກໍ່​ມີ ກຳ​ມະ​ການ​ພັກ​ເມືອງ ຫົວ​ໜ້າ​ອຳ​ນວຍ​ການ​ໂນ​ຮຽນ​ຊົນ​ເຜົ່າ, ເລ​ຂາ​ຄະ​ນະ​ພັກ​ຮາກ​ຖານບ້ານ, ມີ​ນາຍ​ບ້ານ, ຮອງ​ນາຍ​ບ້ານ, ຕຳຫຼວດ, ທະ​ຫານ ແລະ ປະ​ຊາ​ຊົນ​ບັນ​ດາ​ເຜົ່າ.
  ຈຸດ​ປະ​ສົງ​ຂອງ​ການ​ລົງ​ໂຄ​ສະ​ນາ​ເຜີຍ​ແຜ່​ໃນ​ຄັ້ງ​ນີ້: ເພື່ອ​ຈັດ​ຕັ້ງ​ຜັນ​ຂະ​ຫ​ຍາຍ ແລະ ໂຄ​ສະ​ນາ​ເຜີຍ​ແຜ່​ຜົນ​ສຳ​ເລັດ​ຂອງກອງ​ປະ​ຊຸມ​ສະ​ໄໝ​ສາ​ມັນ ເທື່ອທີ່ 7 ຂອງ​ສະ​ພາ​ແຫ່ງ​ຊາດ​ຊຸດ​ທີ່ 8 ໃຫ້​ຕິດ​ພັນ​ກັບ​ກາ​ນຜັນ​ຂະ​ຫຍາຍ​ມະ​ຕິ​ກອງ​ປະ​ຊຸມ​ຄົບ​ຄະ​ນະ​ບໍ​ລິ​ຫານ​ງານ​ສູນ​ ກາ​ງ​ພັກ ຄັ້ງ​ທີ 8 (ສະ​ໄໝ​ທີ 10) ແລະ ສຸກ​ຍູ້​ການ​ຈັດ​ຕັ້ງ​ປະ​ຕິ​ບັດ​ແຜ່​ພັດ​ທະ​ນາ​ເສດ​ຖະ​ກິດ-ສັງ​ຄົມ ແລະ ແຜນ​ງົບ​ປະ​ມາ​ແຫ່ງ​ລັດ​ປະ​ຈຳ​ປີ 2019 ບັນ​ດາ​ມະ​ຕິ​ກອງ​ປະ​ຊຸມ​ສະ​ພາ​ແຫ່ງ​ຊາດ ໃຫ້​ບັນ​ລຸ​ຕາມ​ລະ​ດັບ​ຄາດ​ມາຍ
  ເພື່ອ​​ເປັນ​ການ​ເຮັດ​ໃຫ້​ສະ​ມາ​ຊິກ, ພະ​ນັກ​ງານ-ລັດ​ຖະ​ກອນ, ກຳ​ລັງ​ປ້ອງ​ກັນ​ຊາດ-ປ້ອງ​ກັນ​ຄວາມ​ສະ​ຫງົບ ແລະ ປະ​ຊາ​ຊົນ​ລາວ​ບັນ​ດາ​ເຜົ່າ​ໄດ້​ຮັບ​ຮູ້​ເຊື່ອ​ຊຶມ​ຢ່າງກວ້າງ​ຂວາງ ແລະ ເຂົ້າ​ໃຈ​ຈັດ​ຕັ້ງ​ປະ​ຕິ​ບັດ​ດ້ານ​ກົດ​ໝາຍ ແລະ ວຽກ​ງານ​ທີ່​ສຳ​ຄັນ ຊຶ່ງ​ໄດ້​ພິ​ຈາ​ລະ​ນາ, ຮັບ​ຮອງ​ເອົາ​ຢູ່ກອງ​ປະ​ຊຸ​ມ​ສະ​ໄໝ​ສາ​ມັນ ເທື່ອ​ທີ 7 ຂອງ​ສະ​ພາ​ແຫ່ງ​ຊາດ​ຊຸດ​ທີ 8 ​ເພື່ອ​ເປັນ​ການຍົກ​ສູງ​ໃນ​ການ​ປະ​ຕິ​ບັດ ແລະ ໜ້າ​ທີ່​ຂອງ​ສະ​ມ​າ​ຊິກ​ສ​ະ​ພາ​ແຫ່ງ​ຊາດ ຕາມ​ທີ່​ກຳ​ນົດ​ໄວ້​ໃນ​ກົດ​ໝາຍ ວ່າ​ດ້ວຍ​ສະ​ພາ​ແຫ່ງ​ຊາດ ເປັນ​ການ​ຫັນ​ລົງ​ສູ​ຮາກ​ຖານ ເພື່ອ​ລາຍ​ງານ​ສະ​ພາບ​ການ​ເຄື່ອນ​ໄຫວ​ວຽກ​ງານ​ຂອງ​ຕົນຕໍ່​ຜູ້​ມີ​ສິດ​ເລືອກ​ຕັ້ງ​ທັງ​ເກັບ​ກຳ​ສະ​ພາບ​ການ ຄຳ​ຄິດ​ຄຳ​ເຫັນ​ຂອງ​ປະ​ຊາ​ຊົນ​ຕໍ່​ວຽກ​ງານ​ປົກ​ປັກ​ຮັກ​ສາ ແລະ ສ້າງ​ສາ​ພັດ​ທະ​ນາ​ປະ​ເທດ​ຊາດ, ຕິດ​ຕາມກວດ​ກາ​ການ​ຈັດ​ຕັ້ງ​ປະ​ຕິ​ບັດ​ລັດ​ຖະ​ທຳ​ມະ​ນູນ ແລະ ກົດ​ໝາຍ ແຜນ​ພັດ​ທະ​ນາ​ເສດ​ຖະ​ກິດ​ສັງ​ຄົມ, ແຜນ​ງົບ​ປະ​ມານ​ແຫ່ງ​ລັດ, ມະ​ຕິ​ຂອງ​ສະ​ພາ​ແຫ່ງ​ຊາດ, ບັນ​ດາ​ນິ​ຕິ​ກຳ​ຂອງ​ລັດ ແລະ ການ​ແກ້​ໄຂ​ຄຳ​ສະ​ເໜີ​ຂອງ​ປະ​ຊາ​ຊົນ​ບັນ​ດາ​ເຜົ່າ ຜ່ານ​ໂທ​ສະ​ສັບ​ສາຍ​ດ່ວນ ຂອງກອງ​ປະ​ຊຸມ​ສະ​ພາ​ແຫ່ງ​ຊາດ​ໃນ​ໄລ​ຍະ​ຜ່ານ​ມາ.
  ເພື່ອ​ເຮັດໃຫ້​ບັນ​ດາ​ກົງ​ຈັກ​ສະ​ພາ​ແຫ່ງ​ຊາດ, ກົງ​ຈັກ​ທີ່​ຄະ​ນະ​ປະ​ຈຳ​ສະ​ພາ​ແຫ່ງ​ຊາດ​ສ້າງ​ຕັ້ງ​ຂື້ນເປັນ​ບ່ອນ​ອີງ​ໃນ​ການ​ຜັນ​ຂະ​ຫຍາຍ​ເນື້ອ​ໃນ​ຂອງກອງ​ປະ​ຊຸມ​ສະ​ໄໝ​ສາ​ມັນ​ເທື່ອ​ທີ 7 ຂອງ​ສະ​ພາ​ແຫ່ງ​ຊາດ ຊຸດ​ທີ 8 ເຂົ້າ​ໃນ​ການ​ຈັດ​ຕັ້ງ​ປະ​ຕິ​ບັດ​ວຽກ​ງານ​ຕາມ​ພາ​ລະ​ບົດ​ບາດ, ສິດ ແລະ ໜ້າ​ທີ່​ຂອງ​ຕົນ ໃຫ້​ມີ​ປະ​ສິດ​ທິ​ຜົນ
  ຜ່ານການເຊື່ອມຊືມເອກະສານ ໃນ​ຄັ້ງ​ນີ້ເຊີ່ງກໍ່ໄດ້ສ້າງຄວາມສົນໃຈ ແລະ ເຮັດໃຫ້ຜູ້ເຂົ້າຮັບຟັງ ໄດ້ເຂົ້າໃຈ ກຳແໜ້ນກ່ຽວກັບ ​ສິດ ແລະ ໜ້າ​ທີ່​ຂອງ​ບັນ​ດາ​ກົງ​ຈັກ​ສະ​ພາ​ແຫ່ງ​ຊາດ, ກົງ​ຈັກ​ທີ່​ຄະ​ນະ​ປະ​ຈຳ​ສະ​ພາ​ແຫ່ງ​ຊາດ​ສ້າງ​ຕັ້ງ, ສະ​ມາ​ຊິກ​ສະ​ພາ​ແຫ່ງ​ຊາດ ຕາມ​ທີ່​ກຳ​ນົດ​ໃນ​ກົດ​ໝາຍ​ວ່າ​ດ້ວຍ​ສະ​ພາ​ແຫ່ງ​ຊາດ ແລະ ມະ​ຕິ​ຂອງ​ຄະ​ນະ​ປະ​ຈຳ​ສະ​ພາ​ແຫ່ງ​ຊາດ, ກ່ຽວ​ກັບ​ການ​ຈັດ​ຕັ້ງ ແລະ ການ​ເຄື່ອນ​ໄຫວ​ວຽກ​ງານ​ຂອງ​ພາກ​ສ່ວນ​ຕ່າງໆ​ຂອງ​ສະ​ພາ.
  ທັງໝົດ 86761